میصرده یئنی حکومت وظیفه‌یه باشلادی
میصرده‌ عبدالفتاح السیسی‌نین ایکینجی دؤورونده قوردوغو حکومت عضو‌لری بو گون اؤلکه پرزیدنتی‌نین حضوروندا آنایاسایا آندی ائده‌رک وظیفه‌یه باشلادی.
میصر دولت تلویزیونو طرفین‌دن آچیق‌لانان یئنی کابینه‌ده ساوونما و ایچ ایشلر ناظیرلری‌نین ده یئر آلدیغی 12 ناظیرلیکده دییشیک‌لیک ائدیلدیگی بیلدیریلیب.
ساوونما ناظیرلیگینه ژنرال صدقی صبحی‌نین یئرینه جمهوریت موحافیظچی‌لری قوموتانی ژنرال محمد زکی، ایچ ایشلر ناظیری مئگدی عبدالغفارین یئرینه ایسه محمد توفیق تعیین ائدیلدی.
خاریجی ایشلر ناظیری سمیح شوکوری‌نین ایسه وظیفه‌سینه داوام ائدجگی بیلدیریلیب.
پرزیدنت السیسی کئچن هفته شریف ایسماعیل حکومتی دؤورونون اسکان ناظیری مصطفی مدبولی‌نی یئنی حکومتی قورماق اوچون وظیفه‌لندیرمیشدیر.
